
ŠAKIŲ RAJONO SAVIVALDYBĖS TARYBA

SPRENDIMAS

DĖL šakių rajono gelgaudiškio pagrindinėje mokykloje TEIKIAMŲ PASLAUGŲ TARIFŲ NUSTATYMO

2014 m. gruodžio 22 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, rajono savivaldybės tarybos 2013 m. sausio 31 d. sprendimu Nr. T-10 patvirtintu Rajono savivaldybės biudžetinių įstaigų pajamų naudojimo tvarkos aprašo 2.5. papunkčiu ir atsižvelgdama į Šakių rajono Gelgaudiškio pagrindinės mokyklos direktoriaus  2014 m. gruodžio 2 d. prašymą, rajono savivaldybės taryba nusprendžia:

1. Nustatyti Šakių rajono Gelgaudiškio pagrindinėje mokykloje teikiamų paslaugų tarifus už:


1.1. sporto salės patalpų nuomą (604,78 kv. m):


1.1.1.  treniruotėms – 17,26 Lt (5 Eur) už valandą; 


1.1.2. varžyboms – 34,53 Lt (10 Eur) už valandą;


1.2. papildomos medžiagos kopijavimą ir dauginimą:


1.2.1. A4 formato vienpusį lapą – 0,17 Lt (0,05 Eur);


1.2.2. A4 formato dvipusį lapą – 0,24 Lt (0,07 Eur);


1.3. moksleiviams organizuojamus kultūrinius renginius – bilieto kaina 3,45 Lt (1 Eur). 


2. Pripažinti netekusiu galios rajono savivaldybės tarybos 2002 m. vasario 28 d. sprendimą Nr.22 „Dėl Gelgaudiškio vidurinėje mokykloje teikiamų paslaugų tarifų nustatymo“. 


3. Sprendimas įsigalioja euro įvedimo Lietuvos Respublikoje dieną. 

AIŠKINAMASIS RAŠTAS
PRIE RAJONO SAVIVALDYBĖS TARYBOS SPRENDIMO 
„DĖL šakių rajono gelgaudiškio pagrindinėje mokykloje TEIKIAMŲ PASLAUGŲ TARIFŲ NUSTATYMO“ PROJEKTO

2014 m. gruodžio 15 d. Nr. VL-1705
Šakiai


1. Parengto projekto tikslai ir laukiami rezultatai: nustatyti Šakių rajono Gelgaudiškio pagrindinės mokyklos teikiamų paslaugų tarifus.


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą:----


4. Kiti, projekto rengėjų nuomone, reikalingi paaiškinimai: sprendimas parengtas atsižvelgus į Šakių rajono Gelgaudiškio pagrindinės mokyklos direktoriaus 2014 m. gruodžio 2 d. prašymą dėl sporto salės patalpų nuomos, kultūrinių renginių bilietų kainos, papildomos medžiagos kopijavimo ir dauginimo paslaugų tarifo nustatymo. Šakių rajono Gelgaudiškio pagrindinės mokyklos patalpų nuomos trumpalaikiams renginiams 1 valandos tarifą sudaro šios išlaidos: nuompinigiai už savivaldybės ilgalaikio materialiojo turto nuomą (paskaičiuoti vadovaujantis VĮ Registrų centro 2013-12-18 įsakymu Nr. V-293 ,,Dėl gyvenamųjų ir negyvenamųjų pastatų vidutinės statybos vertės nustatymo nuo 2014 m.. sausio 1 d.“), elektros energijos išlaidos, vandens tiekimo išlaidos, einamojo remonto išlaidos, eksploatacinės išlaidos, inventoriaus įsigijimo išlaidos, darbo užmokesčio išlaidos, šildymo išlaidos. Už nustatytą nuomos paslaugų tarifą surinktos lėšos bus panaudotos patalpų eksploatacijos (elektros energijos, šildymo, vandens, valymo priemonės) išlaidoms padengti, naudojamo inventoriaus atstatymui, darbo užmokesčiui.

